Ir-Regolament tal-Kummissjoni (KEE) Nru 2116/78
tas-7 ta' Settembru 1978
li jemenda r-Regolament (KEE) Nru 2598/70 li jispeċifika l-entrati li għandhom jiġu inklużi taħt id-diversi intestaturi fil-formoli tal-kontijiet murija fl-Anness I tar-Regolament tal-Kunsill (KEE) Nru. 1108/70 ta' l-4 ta' Ġunju 1970
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1108/70 ta' l-4 ta' Ġunju 1970 li jintroduċi sistema ta' kontabilità għall-ispiża fuq infrastruttura f'dak li għandu x'jaqsam mat-trasport bil-ferrovija, bit-triq u bil-passaġġi fuq l-ilma interni [1], u b'mod partikolari l-Artikolu 9(1) ta' dan,
Wara li kkunsidrat ir-Regolament tal-Kummissjoni (KEE) Nru 2598/70 tat-18 ta' Diċembru 1970 li jispeċifika l-entrati li għandhom jiġu inklużi taħt id-diversi intestaturi fil-formoli tal-kontijiet murija fl-Anness I tar-Regolament tal-Kunsill (KEE) Nru. 1108/70 ta' l-4 ta' Ġunju 1970 [2],
Wara li kkunsidrat l-opinjonijiet murija mill-membri tal-Kumitat ta' Esperti tal-Gvern,
Billi t-tipi ta' spiża li għandhom x'jaqsmu ma' infrastrutturi tal-ferroviji għandhom jiġu speċifikati sabiex it-total ta' dawn l-ispejjeż kif ukoll dik il-parti li taqa' fuq l-impriżi tal-ferroviji ikun jista' jiġi vverifikat,
ADOTTAT DAN IR-REGOLAMENT:
L-Artikolu Waħdieni
L-Anness II tar-Regolament (KEE) Nru 2598/70 huwa emendat skond l-Anness ta' dan ir-Regolament.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' Settembru 1978.